
            REPUBLIKA HRVATSKA
OPĆINSKI SUD U SLAVONSKOM BRODU
                    Trg pobjede 13
           35000 SLAVONSKI BROD 

Poslovni broj: 2 Kov-142/2021-7


R J E Š E N J E

 	Općinski sud u Slavonskom Brodu u optužnom vijeću sastavljenom od sudaca Mirka Živića kao predsjednika vijeća, te Gordane Mhovac i Maria Meandžije kao članova vijeća, uz sudjelovanje Josipe Pavlović kao zapisničara, u kaznenom predmetu protiv okrivljene Violette Radulović zbog kaznenih djela iz članka 228. stavka 1. KZ/11  (Narodne novine, broj 125/11, 144/12, 56/15, 61/15, 101/17, 118/18 i 126/19 dalje- KZ/11) i dr., odlučujući o potvrđivanju optužnice Općinskog državnog odvjetništva u Slavonskom Brodu broj: KO-DO-358/2021-1 od 4. listopada 2021. nakon sjednice optužnog vijeća održane bez sudjelovanja stranaka, 13. svibnja 2022.
 
r i j e š i o   j e

	Potvrđuje se optužnica Općinskog državnog odvjetništva u Slavonskom Brodu broj: KO-DO-358/2021-1 od 4. listopada 2021. protiv okrivljene Violette Radulović.

Obrazloženje

1. Uvodno citiranom optužnicom Općinsko državno odvjetništvo u Slavonskom Brodu okrivljenoj Violetti Radulović na teret je stavilo počinjenje kaznenih djela činjenično i pravno opisana u optužnici.

2. Za kazneno djelo  protiv imovine – krađom pod točkom 1. i 3. optužnice iz članka 228. stavka 1. KZ/11, a koje se okrivljenoj stavlja na teret, zakonom je propisana kazna zatvora do 3 (tri) godine, dok je za kazneno djelo pod točkom 2. protiv računalnih sustava, programa i podataka – računalna prijevara, opisano i kažnjivo prema članku 271. stavak 1. KZ/11 u svezi članka 51. KZ/11 propisana kazna zatvora od  6 (šest) mjeseci do 5 (pet) godina.

	3. Kako je odredbom članka 348. stavak 4. Zakona o kaznenom postupku, "Narodne novine" broj 152/08, 76/09, 80/11, 121/11, 91/12 ,143/12, 56/13, 145/13, 152/14 i 70/17 i 126/19 (dalje: ZKP/08) propisano da ako se optužnica odnosi na kaznena djela za koje je propisana novčana kazna ili kazna zatvora do pet godina, optužno vijeće ispituje optužnicu u sjednici vijeća bez sudjelovanja stranaka, to ovo vijeće nije niti pozvalo stranke na sjednicu.

4. Odgovor na optužnicu nije podnesen.

   	5. Nakon razmatranja spisa ovo optužno vijeće je utvrdilo da je optužnica osnovana.

	6. Naime, osnovana sumnja na kojoj se temelji predmetna optužnica proizlazi iz isprava  koje su joj priložene kao privitak.

	7. Kako slijedom izloženog proizlazi osnovana sumnja da je okrivljenik počinio kazneno djelo iz izreke ovog rješenja, valjalo je uvodno citiranu optužnicu temeljem članka 354. stavak 1. ZKP/08 potvrditi. 

Slavonski Brod, 13. svibnja 2022.

						                                               
  Predsjednik vijeća 

						                                        Mirko Živić 

UPUTA O PRAVNOM LIJEKU: Temeljem članka 491. stavka 2. ZKP/08 protiv rješenja vijeća donesenom u postupku ispitivanja optužnice nije dopuštena žalba.

